Source: http://www.praznovce.sk/vseobecne-zavazne-nariadenia.phtml?id_menu=29952&module_action__345451__id_vzn=13894
Timestamp: 2019-01-22 18:21:35+00:00
Document Index: 16539580

Matched Legal Cases: ['§ 6', '§ 77', '§ 83', '§ 83', '§ 81', '§ 82', '§ 82']

Schválené: 14.12.2014
Vyhlásené: 15.12.2014
Obec Práznovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len zákon č. 369/1990 Zb.) a ustanoveniami § 77 až § 83 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon č.582/2004 Z.z.)
Všeobecne záväzné nariadenie obce Práznovce č.4/2014 o miestnom poplatku za komunálne odpady a drobné stavebné odpady
Obec Práznovce podľa § 83 ods. 1 zákona č.582/2004 Z.z. ustanovuje od 1. januára 2015 miestny poplatok za komunálne odpady a drobné stavebné odpady (ďalej len „poplatok“).
Toto všeobecne záväzné nariadenie ustanovuje:
sadzby poplatku, hodnotu koeficientu,
určenie spôsobu vyrubenia a platenia poplatku,
podmienky a podklady na vrátenie poplatku alebo jeho pomernej časti,
podmienky, ktorých splnenie má poplatník preukázať a podklady, ktoré má poplatník predložiť pri znížení alebo odpustení poplatku.
Sadzba poplatku za komunálne odpady a drobné stavebné odpady vzniknuté na území obce Práznovce je stanovená na 0,0480 € za osobu na kalendárny deň v prípadoch, na ktoré sa nevzťahuje množstvový zber.
Sadzba poplatku pri množstvovom zbere 0,0250 € za jeden dm³ alebo jeden lister komunálneho odpadu alebo drobného stavebného odpadu.
Pre výpočet ukazovateľa produkcie komunálnych odpadov a drobných stavebných odpadov Obec Práznovce určuje hodnotu koeficientu 1,0.
Obec v zmysle § 81 zákona č.582/2004 Z.z. vyrubuje poplatok rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
Poplatníci, u ktorých je zavedený množstvový zber platia poplatok na základe písomného predpisu doručeného Obcou Práznovce.
Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
bezhotovostným prevodom alebo
hotovostným vkladom na účet správcu poplatku v peňažnom ústave alebo
hotovostnou platbou v pokladni Obecného úradu v Práznovciach
Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti:
poplatník nesmie byť dlžníkom obce
musí zaniknúť dôvod spoplatnenia (napr.: zrušenie trvalého resp.prechodného pobytu, zánik práva užívania nehnuteľností a pod.)
Po splnení vyššie uvedených podmienok obec Práznovce upraví poplatok dodatočným rozhodnutím. Preplatok vráti poplatníkovi na základe právoplatného dodatočného rozhodnutia a písomnej žiadosti , v ktorej poplatník uvedie, kde má správca dane vzniknutý preplatok vrátiť bezhotovostným stykom (číslo účtu/kód banky a IBAN). Pokiaľ poplatník vo svojej žiadosti neuvedenie číslo účtu v peňažnom ústave, obec Práznovce vráti poplatok v hotovosti prostredníctvo pokladne obecného úradu Práznovce.
Obec Práznovce na základe žiadosti poplatníka zníži poplatok na 0,0066 eura/osobu/kalendárny deň za obdobie, za ktoré poplatník mestu preukáže splnenie podmienok podľa § 82 ods.2 zákona č.582/2004 Z.z.:
Podklady poskytnutia poplatkovej úľavy:
Štúdium na strednej alebo vysokej škole mimo územia obce Práznovce:
Hodnoverným podkladom preukazujúcim dôvod poskytnutia poplatkovej úľavy je:
Potvrdenie o štúdiu (za akademický rok od 1. septembra predchádzajúceho zdaňovacieho obdobia od 31. augusta aktuálneho zdaňovacieho obdobia vrátane za akademický rok od 1. septembra aktuálneho zdaňovacieho obdobia do 31.augusta nasledujúceho zdaňovacieho obdobia) a doklad o ubytovaní za uvedené obdobie (potvrdenie z internátu alebo nájomná zmluva).
Miesto výkonu práce mimo územia obce Práznovce:
výkon práce na území Slovenskej republiky:
potvrdenie od zamestnávateľa, v ktorom zamestnávateľ potvrdí, že poplatník
v zdaňovacom období vykonáva prácu mimo obce Práznovce a doklad o ubytovaní
v mieste zamestnania
výkon práce mimo územia Slovenskej republiky:
potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu alebo
doklad o ubytovaní v mieste zamestnania alebo
potvrdenie agentúry sprostredkujúcej prácu v zahraničí alebo
v prípade ak je zamestnaný ako opatrovateľ, prehlásenie od rodiny, ktorá túto fyzickú osobu zamestnáva a potvrdenie o prechodnom pobyte alebo potvrdenie o zaplatení poplatku poplatku podľa platnej legislatívy príslušného štátu za miestne dane a poplatky alebo
doklad preukazujúci pobyt v zahraničí alebo
potvrdenie od zamestnávateľa o dĺžke pracovných turnusov v zdaňovacom období, ak poplatník vykonáva turnusové práce.
Ak ide o dieťa:
potvrdenie o poberaní príspevku na dieťa v zahraničí alebo
potvrdenie o návšteve predškolského a školského zariadenia alebo
potvrdenie o návšteve strednej a vysokej školy alebo
potvrdenie príslušného úradu o pobyte.
Pobyt mimo územia obce Práznovce,
Hodnoverným podkladom preukazujúcim dôvod poskytnutia poplatkovej úľavy je potvrdenie o prechodnom pobyte a doklad o zaplatení poplatku alebo
potvrdenie obce o dĺžke obdobia, v ktorom bol poplatník v mieste prechodného pobytu.
Čestné vyhlásenie nie je považované za doklad preukazujúci nárok na zníženie poplatku.
Doklady preukazujúce dôvod zníženie je poplatník povinný predložiť v bežnom zdaňovacom období.
Obec Práznovce na základe žiadosti poplatníka poplatok odpustí za obdobie, za ktoré preukáže splnenie podmienok na odpustenie poplatku podľa § 82 ods. 2 zákona č.582/2004 Z.z.
Podklady pre odpustenie poplatku:
potvrdenie o hospitalizácii a jej dĺžke v zariadení poskytujúcom služby zdravotnej starostlivosti,
potvrdenie o umiestnení a jeho dĺžke v nápravnovýchovnom zariadení,
potvrdenie o umiestnení a jeho dĺžke v zariadení sociálnych služieb pobytovou formou.
Čestné vyhlásenie nie je považované za doklad preukazujúci nárok na odpustenie poplatku.
Doklady preukazujúce dôvod odpustenia poplatku je poplatník povinný predložiť v bežnom zdaňovacom období.
V prípade, že doklady uvedené v článku ods.1 nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad.
Obec Práznovce môže od poplatníkov žiadať doplnenie aj iných dokladov, ktoré preukazujú pobyt poplatníka mimo mesta.
Dňom nadobudnutia účinnosti tohto všeobecne záväzného nariadenia s ruší:
VZN obce Práznovce č.4/2012 o miestnom poplatku za komunálne odpady a drobné stavebné odpady,
Dodatok č.1/2013 k VZN č. 4/2012 o miestnom poplatku za komunálne odpady a drobné stavebné odpady
Obecné zastupiteľstvo v Práznovciach sa uznieslo na vydaní tohto VZN na svojom zasadnutí dňa 14.12.2014 uznesením č.13 a toto VZN nadobúda účinnosť dňom 1.1.2015
od: 15.12.2014 do:
4046097